Ir-Regolament tal-Kummissjoni (KE) Nru 2302/2002
ta’ l-20 ta’ Diċembru 2002
li jemenda r-Regolament (KE) Nru 2535/2001 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 1255/1999 dwar l-arranġamenti ta’ importazzjoni tal-ħalib u prodotti tal-ħalib u l-ftuħ kwoti ta’ tariffi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistabbilixxi arranġamenti kummmerċjali applikabbli għal ċerti oġġetti li jirriżultaw mill-ipproċessar ta’ prodotti agrikoli [1], kif l-aħħar emendat bir-Regolament (KE) Nru 2580/2000 [2], u b’mod partikolari l-Artikolu 6(2) u l-Artikolu 7(2) u (3) tiegħu,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u prodotti tal-ħalib [3], kif l-aħħar emendat bir-Regolament tal-Kunsill (KE) Nru 509/2002 [4], u b’mod partikolari l-Artikolu 29(1) tiegħu,
Wara li kkunsidrat id-Deċiżjoni 2002/309/KE, Euratom tal-Kunsill u tal-Kummissjoni ta’ l-4 ta’ April 2002 dwar il-konklużjoni ta’ seba’ Ftehim mal-Konfederazzjoni Svizzera [5], u b’mod partikolari l-Artikolu 5(3) tagħha,
Billi:
(1) Taħt l-Anness 2 għall-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli, iffirmat fil-Lussemburgu nhar il-21 ta’ Ġunju 1999 w approvat bid-Deċiżjoni 2002/309/KE, Euratom, kwota 09.4155 tkopri l-jogurt kollu, nkluż il-jogurt mogħti togħma. Għaldaqstant, id-deskrizzjoni ta’ l-oġġetti koperti b’dik il-kwota għandha tiġi emendata sabiex tirrifletti dan.
(2) Ġobon Halloumi jista’ jiġi kklassifikat kemm f’kwota Nru 2 kif ukoll f’kwota Nru 3 fl-Anness III(Ċ) għar-Regolament tal-Kummissjoni (KE) Nru 2535/2002 [6], kif l-aħħar emendat bir- Regolament (KE) Nru 1667/2002 [7]. Biex ma jkunx hemm konfuzzjoni, d-deskrizzjoni f’dak l-Anness għandha tiġi aġġustata.
(3) Għaldaqstant, ir-Regolament (KE) Nru 2535/2001 għandu jiġi emendat bix-xieraq.
(4) Il-miżuri li għalihom hemm provdut f’dan ir-Regolament huma skond l-opinjoni tal-laqgħa konġunta tal-Kumitati ta’ Ġestjoni għall-Ħalib u għall-Prodotti tal-Ħalib u dwar materji orizzontali li għandhom x’jaqsmu mal-kummerċ ta’ prodotti agrikoli mhux koperti mill-Anness I,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2535/2001 huwa b’dan il-mezz emendat kif ġej:
1. L-Anness I.F huwa mibdul bit-test fl-Anness I għal dan ir-Regolament.
2. L-Anness III.Ċ huwa mibdul bit-test fl-Anness II għal dan ir-Regolament..
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Punt 1 ta’ l-Artikolu 1 għandu japplika mill-1 ta’ Jannar 2003.
Dan ir-Regolament għandu jkun jorbot fl-intier tiegħu u għandu japplika direttament fl-Istati Membri kollha.
Magħmul Brussel, fl-20 ta’ Diċembru 2002.